ประกาศกรมวิชาการเกษตรเรื่องเงื่อนไขการนำเข้าผลทับทิมสดจากรัฐอิสราเอลพ.ศ. ๒๕๖๑ กรมวิชาการเกษตรได้วิเคราะห์ความเสี่ยงศัตรูพืชของผลทับทิมสดนำเข้าเพื่อการค้าจากรัฐอิสราเอลเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๕ ประกอบกับมาตรา ๒๖ มาตรา ๒๗ มาตรา ๒๘ มาตรา ๓๓ มาตรา ๓๗ และมาตรา ๔๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืช จึงออกประกาศเงื่อนไขการนำเข้าผลทับทิมสดเพื่อการค้าจากรัฐอิสราเอลดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตร เรื่อง เงื่อนไขการนำเข้าผลทับทิมสดจากรัฐอิสราเอลพ.ศ. ๒๕๖๑ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ชนิดพืชที่อนุญาตผลทับทิมสด (pomegranate, Punica granatum)ข้อ ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลทับทิมสดจากรัฐอิสราเอลปรากฏตามเอกสารหมายเลข๑ ท้ายประกาศนี้ข้อ ๕ หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ รัฐอิสราเอล คือ Plant Protection and Inspection Services, Ministry of Agriculture and Rural Development ได้รับมอบหมายให้เป็นองค์กรอารักขาพืชแห่งชาติ (National PlantProtection Organization) อย่างเป็นทางการของรัฐอิสราเอลซึ่งต่อไปในประกาศนี้ จะเรียกว่า NPPOข้อ ๖ การอนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๗ วิธีการขนส่งต้องส่งผลทับทิมสดมาจากเมืองท่าแห่งหนึ่งในรัฐอิสราเอลไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำข้อ ๘ แหล่งปลูกผลทับทิมสดต้องเป็นผลผลิตจากรัฐอิสราเอลและมาจากพื้นที่ ซึ่ง NPPO กำหนดให้เป็นแหล่งปลูกสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออกข้อ ๙ ข้อกำหนดสำหรับสวน๙.๑สวนในแหล่งปลูกที่ได้รับอนุญาตที่จะส่งออกผลทับทิมสดไปยังราชอาณาจักรไทยต้องเป็นสวนที่ปลูกเพื่อการค้าและจดทะเบียนไว้กับNPPO หรือภายใต้ระบบที่ NPPO ให้การรับรองNPPO ต้องมอบบันทึกรายละเอียดการจดทะเบียนสวนให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนสวนให้เสร็จสิ้นก่อนเริ่มการส่งออก๙.๒เกษตรกรเจ้าของสวนที่จดทะเบียนต้องมีการปฏิบัติทางการเกษตรที่ดีในสวนโดยต้องรักษาความสะอาดสวนและต้องมีการบริหารจัดการศัตรูพืชแบบผสมผสาน หรือมีมาตรการอื่น ๆ ในการควบคุมศัตรูพืชทั้งนี้เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๙.๓ เกษตรกรต้องเก็บรักษาบันทึกการบริหารจัดการการติดตามประชากรศัตรูพืชและการควบคุมศัตรูพืชที่ดำเนินการในสวนที่จดทะเบียนตลอดฤดูกาลปลูกและต้องมอบข้อมูลเหล่านี้ให้แก่ NPPO และกรมวิชาการเกษตรเมื่อได้รับการร้องขอข้อ ๑๐ ข้อกำหนดสำหรับโรงคัดบรรจุผลไม้๑๐.๑ NPPO ต้องจดทะเบียนและติดตามตรวจสอบโรงคัดบรรจุผลไม้ที่จะส่งออกผลทับทิมสดไปยังราชอาณาจักรไทยต้องมอบบันทึกรายละเอียดการจดทะเบียนโรงคัดบรรจุผลไม้ให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงคัดบรรจุผลไม้ให้เสร็จสิ้นก่อนเริ่มการส่งออก๑๐.๒ โรงคัดบรรจุผลไม้ที่จดทะเบียนต้องนำผลทับทิมสดมาจากสวนที่จดทะเบียนในแหล่งปลูกที่ได้รับอนุญาตเท่านั้นทั้งนี้ เพื่อให้สามารถดำเนินการทวนสอบย้อนกลับแหล่งที่มาได้อย่างรวดเร็วต้องเก็บบันทึกรายชื่อเกษตรกรเจ้าของสวนซึ่งส่งออกผลไม้ไปยังราชอาณาจักรไทยและต้องมอบข้อมูลเหล่านี้ให้แก่NPPO และกรมวิชาการเกษตรเมื่อได้รับการร้องขอ๑๐.๓ โรงคัดบรรจุผลไม้ต้องจัดทำเอกสารมาตรฐานการปฏิบัติงานซึ่งแสดงรายละเอียดขั้นตอนเกี่ยวกับการคัดขนาด การจัดการ และการบรรจุ๑๐.๔ NPPO ต้องดำเนินการตรวจสอบระบบของโรงคัดบรรจุผลไม้ก่อนจดทะเบียนโรงคัดบรรจุผลไม้นั้นและต้องตรวจสอบระบบเป็นประจำทุกปีโรงคัดบรรจุผลไม้ต้องรับผิดชอบในการเก็บรักษาข้อมูลต่าง ๆ ทั้งหมด๑๐.๕ การตรวจผลทับทิมสดว่าปราศจากศัตรูพืชกักกันต้องดำเนินการภายในโรงคัดบรรจุผลไม้ที่จดทะเบียนเท่านั้นข้อ ๑๑ ข้อกำหนดสำหรับแมลงศัตรูพืชกักกันผลทับทิมสดที่จะส่งออกไปยังราชอาณาจักรไทยต้องจัดการความเสี่ยงแมลง Mediterranean fruit fly (Ceratitis capitata) ด้วยวิธีการกำจัดศัตรูพืชด้วยความเย็นข้อ ๑๒ มาตรการจัดการสำหรับแมลงวันผลไม้Ceratitis capitataผลทับทิมสดต้องผ่านวิธีการกำจัดศัตรูพืชด้วยความเย็นที่อุณหภูมิและระยะเวลาต่อไปนี้เพื่อกำจัดแมลงวันผลไม้ Ceratitis capitateอุณหภูมิตรงบริเวณกึ่งกลางผลระยะเวลา (จำนวนวันติดต่อกัน)๑.๑๑ องศาเซลเซียส (๓๔ องศาฟาเรนไฮต์) หรือต่ำกว่า๑๔ วัน หรือมากกว่า๑.๖๗ องศาเซลเซียส (๓๕ องศาฟาเรนไฮต์) หรือต่ำกว่า๑๖ วัน หรือมากกว่า๒.๒๒ องศาเซลเซียส (๓๖ องศาฟาเรนไฮต์) หรือต่ำกว่า๑๘ วัน หรือมากกว่าข้อ ๑๓ ข้อกำหนดสำหรับการกำจัดศัตรูพืชด้วยความเย็น๑๓.๑ การกำจัดศัตรูพืชด้วยความเย็นสามารถดำเนินการได้เฉพาะระหว่างขนส่งเท่านั้น ทั้งนี้ การกำจัดศัตรูพืชด้วยความเย็นระหว่างขนส่งเป็นการกำจัดศัตรูพืชด้วยความเย็นโดยดำเนินการในตู้ขนส่งสินค้าระหว่างขนส่งสินค้า๑๓.๒ การกำจัดศัตรูพืชด้วยความเย็นระหว่างขนส่งซึ่งดำเนินการในตู้ขนส่งสินค้านั้น อาจจะเริ่มต้นกระบวนการตั้งแต่ตู้ขนส่งสินค้าอยู่บนบกและเสร็จสิ้นในช่วงระหว่างขนส่งหรือเสร็จสิ้นเมื่อตู้ขนส่งสินค้าไปถึงปลายทางในกรณีที่การดำเนินการระหว่างขนส่งเกิดล้มเหลว อาจจะดำเนินการต่อให้เสร็จสิ้นสมบูรณ์ได้เมื่อสินค้านั้นถึงจุดหมายปลายทาง๑๓.๓ การประเมินผลสำเร็จของการกำจัดศัตรูพืชด้วยความเย็นระหว่างขนส่งจะประเมินจากอุณหภูมิของแท่งวัดอุณหภูมิผลไม้เท่านั้น๑๓.๔ การส่งออกผลทับทิมสดซึ่งต้องผ่านการกำจัดศัตรูพืชด้วยความเย็นระหว่างขนส่งนั้นต้องลดอุณหภูมิผลตรงบริเวณกึ่งกลางผลให้ต่ำลงถึงระดับเดียวกันกับหรือต่ำกว่าอุณหภูมิเป้าหมายที่กำหนดสำหรับกำจัดแมลงวันผลไม้เป็นการล่วงหน้าก่อนขนถ่ายเข้าตู้ขนส่งสินค้าทั้งนี้เพื่อให้มั่นใจว่าอุณหภูมิผลได้ลดต่ำลงถึงระดับที่เหมาะสมก่อนเริ่มต้นกระบวนการกำจัดศัตรูพืชด้วยความเย็นและต้องรักษาระดับอุณหภูมิผลให้คงที่ติดต่อกันตลอดไป๑๓.๕ NPPO ต้องมั่นใจว่าได้ปฏิบัติตามข้อกำหนดตามเอกสารหมายเลข๒ ท้ายประกาศนี้ นอกจากนี้ต้องมีใบรับรองการเทียบมาตรฐานของแท่งวัดอุณหภูมิตามเอกสารหมายเลข ๓ท้ายประกาศนี้แนบมาพร้อมกับสินค้าด้วยทุกครั้งข้อ ๑๔ ข้อกำหนดสำหรับบรรจุภัณฑ์และฉลาก๑๔.๑ ต้องบรรจุผลทับทิมสดในบรรจุภัณฑ์ซึ่งใหม่และสะอาดเท่านั้นและต้องปราศจากแมลงที่มีชีวิต ดิน ทราย และไม่มีการปะปนของชิ้นส่วนของพืชอื่น เช่นใบ กิ่งก้าน เมล็ด เศษซากพืช เป็นต้น หรือสิ่งอื่นใดที่มีศักยภาพนำพาศัตรูพืชกักกันได้๑๔.๒ ผลทับทิมสดต้องบรรจุในบรรจุภัณฑ์ที่ป้องกันศัตรูพืชได้เพื่อให้สินค้ามีความปลอดภัยตามหลักการกักกันพืช เมื่อมาถึงราชอาณาจักรไทย๑๔.๓ ต้องแสดงข้อมูลที่จำเป็นบนบรรจุภัณฑ์เพื่อให้การทวนสอบย้อนกลับแหล่งที่มาเป็นไปได้อย่างรวดเร็วแต่อย่างไรก็ตาม อย่างน้อยที่สุดต้องมีข้อมูลดังต่อไปนี้เป็นภาษาอังกฤษบนแต่ละบรรจุภัณฑ์ได้แก่- ผลิตผล หรือ ผลผลิตของอิสราเอล- ชื่อบริษัทส่งออก- ชื่อผลไม้ (ชื่อสามัญ)- หมายเลขทะเบียนโรงคัดบรรจุผลไม้- หมายเลขทะเบียนสวน๑๔.๔ในกรณีส่งออกผลทับทิมสดมายังราชอาณาจักรไทยโดยบรรจุในบรรจุภัณฑ์แยกเป็นกล่องไม่ได้มัดรวมกันต้องมีข้อความต่อไปนี้EXPORT TO THAILAND ปรากฏอย่างชัดเจนบนบรรจุภัณฑ์แต่ละกล่อง แต่อย่างไรก็ตามในกรณีส่งออกโดยบรรจุในบรรจุภัณฑ์ที่ถูกมัดรวมกันวางบนแท่นวางอนุญาตให้มีข้อความต่อไปนี้ EXPORT TOTHAILAND ปรากฏอย่างชัดเจนบนแต่ละด้านได้๑๔.๕ ผลทับทิมสดที่จะส่งออกไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดตามมาตรฐานระหว่างประเทศว่าด้วยมาตรการสุขอนามัยพืชที่เกี่ยวข้องข้อ ๑๕ การตรวจส่งออกNPPO ต้องมั่นใจว่าได้ดำเนินการตามข้อกำหนดต่าง ๆของกรมวิชาการเกษตรครบสมบูรณ์แล้ว ก่อนให้การรับรองผลทับทิมสดส่งออกไปราชอาณาจักรไทยดังต่อไปนี้๑๕.๑ ได้ดำเนินการตรวจสอบผลทับทิมสดก่อนส่งออกตามกระบวนการที่เหมาะสมอย่างเป็นทางการและต้องปราศจากศัตรูพืชกักกันตามเอกสารหมายเลข ๑ ท้ายประกาศนี้ในกรณีตรวจพบศัตรูพืชกักกันตามเอกสารหมายเลข ๑ ท้ายประกาศนี้ ต้องกำจัดศัตรูพืชเหล่านั้นด้วยวิธีที่เหมาะสม(ถ้ามีวิธีการกำจัด) หรือปฏิเสธการส่งออก๑๕.๒ ผลทับทิมสดได้ผ่านการกำจัดศัตรูพืชด้วยความเย็นตามข้อกำหนดข้อ๑๒ เพื่อกำจัดแมลงวันผลไม้ Ceratitis capitata แล้วข้อ ๑๖ การรับรองสุขอนามัยพืช๑๖.๑ ต้องมีใบรับรองสุขอนามัยพืชซึ่งออกให้โดย NPPO กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้The consignment of pomegranate fruit was produced and prepared for export accordance with the conditions for import of pomegranate fruit from Israel to Thailand.๑๖.๒ การกำจัดศัตรูพืชด้วยความเย็นต้องมีต้นฉบับใบรับรองการเทียบมาตรฐานของแท่งวัดอุณหภูมิตามเอกสารหมายเลข๓ ท้ายประกาศนี้ แนบมาพร้อมกับใบรับรองสุขอนามัยพืช๑๖.๓ ในกรณีขนส่งทางน้ำต้องระบุหมายเลขตู้ขนส่งสินค้าและหมายเลขผนึกปิดตู้ขนส่งสินค้าในใบรับรองสุขอนามัยพืชข้อ ๑๗ การตรวจนำเข้า๑๗.๑ เมื่อผลทับทิมสดมาถึงด่านนำเข้าในราชอาณาจักรไทย การตรวจนำเข้าจะดำเนินการหลังจากพนักงานเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๗.๒ สินค้าที่ส่งมอบทั้งหมดต้องปราศจากแมลงที่มีชีวิตอาการของโรคพืช เมล็ดพืชที่ปนเปื้อน ดิน ขยะ และเศษซากอื่น ๆเมื่อมาถึงราชอาณาจักรไทย๑๗.๓พนักงานเจ้าหน้าที่จะเก็บตัวอย่างผลทับทิมสดและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลไม้ไว้จนกว่าจะทราบผลจากห้องปฏิบัติการ๑๗.๔ ถ้ามีผลทับทิมสดจานวนน้อยกว่า ๑,๐๐๐ผล ต้องเก็บตัวอย่างตรวจจำนวน ๔๕๐ ผล หรือตรวจทั้งหมด ถ้ามีจำนวนเท่ากับหรือมากกว่า๑,๐๐๐ ผล ต้องเก็บตัวอย่างตรวจ จำนวน ๖๐๐ ผล๑๗.๕ ในกรณีตรวจพบศัตรูพืชกักกันของราชอาณาจักรไทยตามเอกสารหมายเลข๑ท้ายประกาศนี้ ระหว่างการตรวจนำเข้าผลทับทิมสดต้องดำเนินการตามมาตรการดังต่อไปนี้๑๗.๕.๑ แมลงวันผลไม้(๑)ถ้าตรวจพบแมลงวันผลไม้ที่มีชีวิต ต้องส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะแจ้งผลการตรวจให้ NPPO ทราบและระงับการนำเข้าโดยทันที(๒) NPPO ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้า เมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๑๗.๕.๒ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ ต้องกำจัดศัตรูพืชเหล่านั้นด้วยวิธีที่เหมาะสม(ถ้ามีวิธีการกำจัด) ส่งกลับ หรือทำลายโดยผู้นำเข้าต้องเป็นผู้รับผิดชอบค่าใช้จ่าย๑๗.๖ในกรณีตรวจพบสิ่งมีชีวิตชนิดอื่นที่ไม่มีรายชื่อตามเอกสารหมายเลข ๑ ท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทย ต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด) ส่งกลับ หรือทำลายโดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรมีสิทธิระงับการนำเข้าเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๗.๗ กรมวิชาการเกษตรมีสิทธิสั่งให้ส่งผลทับทิมสดกลับหรือทำลายโดยผู้นำเข้าต้องเป็นผู้รับผิดชอบค่าใช้จ่าย ถ้าพบกรณีหนึ่งกรณีใดดังต่อไปนี้เกิดขึ้น๑๗.๗.๑ การกำจัดศัตรูพืชด้วยความเย็นไม่สมบูรณ์๑๗.๗.๒ ประตูตู้ขนส่งสินค้าปิดไม่สนิท๑๗.๗.๓ ผนึกปิดตู้ขนส่งสินค้าถูกทำลาย หรือถูกสับเปลี่ยนหรือหมายเลขไม่ตรงตามที่ระบุไว้ในใบรับรองสุขอนามัยพืช๑๗.๗.๔ เสียบแท่งวัดอุณหภูมิผลไม้เลยออกนอกผล หรือแท่งวัดอุณหภูมิผลไม้ไม่อยู่ตรงตำแหน่งที่กำหนดหรือผลที่เสียบด้วยแท่งวัดอุณหภูมิเป็นแผลแตกหรือเกิดรอยเปิด๑๗.๗.๕ ฉลากบนบรรจุภัณฑ์ไม่มี ไม่ถูกต้อง หรือไม่สมบูรณ์๑๗.๗.๖ บรรจุภัณฑ์ชำรุด และไม่เป็นไปตามข้อกำหนดสาหรับการป้องกันแมลงข้อ ๑๘ การประเมินกระบวนการส่งออก๑๘.๑ การส่งออกผลทับทิมสดจากแหล่งปลูกตามข้อ ๘ในรัฐอิสราเอลไปยังราชอาณาจักรไทย จะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกของรัฐอิสราเอลแล้วเท่านั้นโดยรัฐอิสราเอลต้องเป็นผู้รับผิดชอบค่าใช้จ่ายทั้งหมด๑๘.๒ ในกรณีที่มีการระงับการนำเข้าหรือการนำเข้าไม่เป็นไปตามที่กำหนดกรมวิชาการเกษตรอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในรัฐอิสราเอลแล้วแต่กรณี ก่อนจะตัดสินใจอนุญาตให้นำเข้าได้อีกต่อไปโดยรัฐอิสราเอลต้องเป็นผู้รับผิดชอบค่าใช้จ่ายทั้งหมดประกาศ ณ วันที่ ๒๙ สิงหาคม พ.ศ. ๒๕๖๑สุวิทย์ ชัยเกียรติยศอธิบดีกรมวิชาการเกษตรเอกสารแนบท้าย๑. รายชื่อศัตรูพืชกักกันของผลทับทิมสดจากรัฐอิสราเอลแนบท้ายประกาศกรมวิชาการเกษตร เรื่อง เงื่อนไขการนำเข้าผลทับทิมสดจากรัฐอิสราเอลพ.ศ. ๒๕๖๑ (เอกสารหมายเลข ๑)๒. ข้อกำหนดสำหรับการกำจัดศัตรูพืชด้วยความเย็นระหว่างขนส่งแนบท้ายประกาศกรมวิชาการเกษตร เรื่อง เงื่อนไขการนำเข้าผลทับทิมสดจากรัฐอิสราเอลพ.ศ. ๒๕๖๑ (เอกสารหมายเลข ๒)๓. ใบรับรองการเทียบมาตรฐานของแท่งวัดอุณหภูมิสำหรับการกำจัดศัตรูพืชด้วยความเย็นระหว่างขนส่งในตู้ขนส่งสินค้าสำหรับราชอาณาจักรไทย แนบท้ายประกาศกรมวิชาการเกษตร เรื่อง เงื่อนไขการนำเข้าผลทับทิมสดจากรัฐอิสราเอลพ.ศ. ๒๕๖๑ (เอกสารหมายเลข ๓)(ดูข้อมูลจากภาพกฎหมาย)พัชรภรณ์/จัดทำ๑๑กุมภาพันธ์ ๒๕๖๒[๑] ราชกิจจานุเบกษา เล่ม ๑๓๕/ตอนพิเศษ๒๓๙ ง/หน้า ๔๙/๒๗ กันยายน ๒๕๖๑